पछिल्लो समय दोहोरी गायनमा ईश्वर सापकोटा जमेर लागेका छन् । सिन्धुुपाल्चोक जिल्लाको चौतारा साँगाचोक नगरपालिका वडा नम्बर ४ कुुबिण्डे स्थायी घर भएका सापकोटा विसं २०६५ सालदेखि नै निरन्तर दोहोरी गायनमा लागेका छन् ।
हाल भने भक्तपुरको सूर्यविनायक नगरपालिका दधिकोटमा बस्दै आएका सापकोटाले बिएडसम्मको अध्ययन पूरा गरेका छन् । हालसम्म उनको फुुल्यो बेली जाइ, चाइना बोर्डर, सम्झे मुुुटुु खान्छ, ढाँट्यौ मायाले र झल्को आउँछ गीत बजारमा आइसकेका छन् । पछिल्लो समय बजारमा आएको दोहोरी गीत भने तिनपाने रहेको सापकोटाले बताएका छन् । आशीष म्युुजिकको प्रस्तुुतिको रुपमा मसहित जानुुका थापाको संयुुक्त कोशेलीको रुपमा बजारमा ल्याएको यो गीतलाई म्युुजिक नेपालले सार्वजनिक गरेको हो, सापकोटाले भनेका छन् । गीत सङ्गीतमार्फत समाजमा रहेका विकृतिलाई पस्केर समाजमा सकारात्मक परिवर्तन ल्याउने सोच रहेको बताउने सापकोलाले केही समयपश्चात् पञ्चेबाजा नामक गीति सङ्ग्रह बजारमा ल्याउने तयारी गरिरहेका छन् ।
आफ्नो जीवनको लक्ष्य भनेको नै निरन्तर गीत संगीतमा लागेर समाजमा सकारात्मक परिवर्तन ल्याउन भूमिका खेल्ने रहेको बताउने सापकोटा राष्ट्रिय संगीतकर्मी संघ सिन्धुुपाल्चोकको जिल्ला सचिव समेत हुुन् ।